News Update: Fed จะขึ้นดอกเบี้ย 75 bps ในการประชุมครั้งนี้ สถาบันการเงินแห่ปรับมุมมอง หลังเห็นเงินเฟ้อพุ่ง กดดันหุ้นโลก และ S&P500 เข้าสู่ขาลง ระวัง! โอกาสเกิดเศรษฐกิจถดถอย 50% - FINNOMENA
นักเศรษฐศาสตร์จากบริษัทยักษ์ใหญ่ในวอลล์สตรีทแห่ปรับคาดการณ์การขึ้นดอกเบี้ยของ Fed หลังเงินเฟ้อเดือน พ.ค. ของสหรัฐฯ เพิ่มขึ้น 8.6% แตะระดับสูงสุดในรอบ 40 ปี ด้านตลาดหุ้นโลกร่วงหนักเข้าสู่ตลาดขาลงอย่างเป็นทางการ
14 มิ.ย. 2565

นักเศรษฐศาสตร์จากบริษัทยักษ์ใหญ่ในวอลล์สตรีทแห่ปรับคาดการณ์การขึ้นดอกเบี้ยของ Fed หลังเงินเฟ้อเดือน พ.ค. ของสหรัฐฯ เพิ่มขึ้น 8.6% แตะระดับสูงสุดในรอบ 40 ปี ด้านตลาดหุ้นโลกร่วงหนักเข้าสู่ตลาดขาลงอย่างเป็นทางการ
Wall Street Journal รายงานว่า สถาบันการเงินต่างปรับคาดการณ์การขึ้นดอกเบี้ยของ Fed โดย Goldman Sachs, Nomura และ JPMorgan ต่างปรับคาดการณ์ว่า Fed จะขึ้นดอกเบี้ย 75 bps ในการประชุมสัปดาห์นี้ เช่นเดียวกับ Barclays และ Jefferies ที่ได้ปรับมุมมองทันทีหลังเห็นตัวเลขเงินเฟ้อ
ตลาดคาดการณ์ว่าตัวเลขเงินเฟ้อล่าสุดจะกระตุ้นให้ Fed พิจารณาการปรับขึ้นอัตราดอกเบี้ยครั้งใหญ่ที่สุดนับตั้งแต่ปี 1994 ในการประชุมวันที่ 14-15 มิ.ย. โดยก่อนหน้านี้ ประธาน Fed แถลงการณ์ว่าจะขึ้นดอกเบี้ย 50 bps ในเดือน มิ.ย. และ ก.ค.
ส่งผลให้เมื่อวานนี้ (13 มิ.ย.) ตลาดหุ้นสหรัฐฯ ร่วงลงอย่างหนัก เช่นเดียวกับตลาดหุ้นโลก โดยดัชนี MSCI ACWI ที่รวมทั้งหุ้นจากตลาดเกิดใหม่และพัฒนาแล้ว ร่วงลงมา 21% จากระดับสูงสุดเมื่อเดือน พ.ย. ซึ่งการลดลงมากกว่า 20% เป็นสัญญาณว่าหุ้นโลกเข้าสู่ตลาดขาลง
ความเคลื่อนไหวดัชนีหลักในตลาดหุ้นทั่วโลกเมื่อวานนี้ (13 มิ.ย.)
✦ ดัชนี S&P 500 ของสหรัฐฯ -3.8% เข้าสู่ภาวะขาลงอย่างเป็นทางการหลัง -22% จากจุดสูงสุดเดือน ม.ค
✦ ดัชนี Nasdaq ของสหรัฐฯ -2.7%
✦ ดัชนี Dow Jones ของสหรัฐฯ -4.6%
✦ ดัชนี Dax ของเยอรมัน -2.4%
✦ ดัชนี CAC 40 ของฝรั่งเศส -2.7%
✦ ดัชนี FTSE 100 ของอังกฤษ -1.5%
✦ ดัชนี Nikkei ของญี่ปุ่น -3%
✦ ดัชนี Hang Seng ของฮ่องกง -3.4%
✦ ดัชนี Kospi ของเกาหลีใต้ -3.3%
ความเสี่ยงในตลาดทำให้นักลงทุนหันไปหาสินทรัพย์ปลอดภัยอื่นแทน เช่น ดอลลาร์ จนทำให้ค่าเงินดอลลาร์พุ่งสู่ระดับสูงสุดในรอบ 2 ทศวรรษ หลังเงินเฟ้อสหรัฐฯ เร่งแตะระดับสูงสุดในรอบ 40 ปี จนสร้างแรงกดดันด้านราคาในระบบเศรษฐกิจ
ขณะที่ James Gorman ซีอีโอของ Morgan Stanley เตือนว่า เงินเฟ้อเป็นสิ่งที่หลีกเลี่ยงไม่ได้ โดยมีโอกาสถึง 50% ที่เศรษฐกิจสหรัฐฯ จะเข้าสู่ภาวะถดถอย และยังเน้นย้ำถึงอันตรายด้านอื่นนอกเหนือจากการเงิน อย่างเช่น การโจมตีทางไซเบอร์
อ้างอิง:
https://www.bloomberg.com/news/articles/2022-06-13/global-stocks-dive-into-bear-market-as-risk-appetite-evaporates?sref=e4t2werz 
https://www.bloomberg.com/news/articles/2022-06-13/inflation-data-likely-push-fed-to-consider-75-basis-point-hike?srnd=premium-asia&sref=e4t2werz 
https://www.bbc.com/news/business-61779615 
https://www.bloomberg.com/news/articles/2022-06-13/morgan-stanley-ceo-james-gorman-sees-50-recession-risk?srnd=premium-asia&sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
เงินเฟ้อ
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA